smcproject/ml-wiki-sentences huggingface dataset:
ഇദ്ദേഹമാണ് ചരിത്രപ്രസിദ്ധനായ കുഞ്ഞാലി ഒന്നാമൻ ഇവ കാണുക കുഞ്ഞാലി രണ്ടാമൻ കുഞ്ഞാലി മൂന്നാമൻ കുഞ്ഞാലി നാലാമൻ കുഞ്ഞി മരക്കാർ കുട്ടി അഹ്മദ് (ഡോൺ പെഡ്റോ) അലി ഇബ്രാഹിം മിസ്റി
അവലംബം ↑ Ibrahim Kunju.
A.P Mappila Muslims of Kerala, Trivandrum, (1 989) P.48 ↑ Dr.K.K N Kurup.
No:4347 Calicut university 2000.
P.57 ↑ K.M. Panikkar,India Through the Ages,Delhi, 1985, p.22.1501 ↑ M.G.S Narayanan, Calicut : The City of Truth Revisited, University of Calicut, 2006, P 211 ↑ K.V. Krishna Ayyar, Zamorins of Calicut: From the earliest times to A D 1806.
Calicut: Norman Printing Bureau, 1938  (1938), p.183, ↑ William Wilson Hunter Wiliam.
A History of British India,(1972), p.IOO.
↑ F. C. Danvers, The Portuguese in India, Vol.
1, op.cit.
, p. 85 ↑ the arrivals of europeans p41 ↑ Logan, malabar manual.
, Volume I, p. 3 14.
↑ Sheikh Zainudhin, Tuhfat al mujahidin, trans S. Muhammad Husayn Nainar.
Kuala Lumpur / Kozhikode: Islamic Book Trust / Other Books, 2006  p. 56 ↑ K.M. Panikkar, /   A history of Kerala, 1498-1801 /  Annamalainagar : Annamalai University, p.60 ↑ second volume Voyage de Pyrard de Laval aux Indes orientales NomaniQ1 ↑ O.K. Nambiar,The Kunjalis, Admirals of Calicut , Bombay, 1963, p.45 ↑ Robert Sewell, Robert Sewell,A Forgotten Empire, New Delhi, 1982, (1982), p.92.
↑ Ronald E. Miller,  Mappila Muslims of Kerala, Madras, 1976 , p. 67.
↑ O.K. Nambiar, ,The Kunjalis, Admirals of Calicut , (1963), p.45 ↑ A. Sreedhara Menon, Kerala district gazetteer-kozhicode,trivandrum .
, (1972), p.181.
↑ ചരിത്രത്തിന്റെ അറിവടയാളങ്ങള്/ മാതൃഭൂമി വിദ്യ/ Jul 17, 2017 ↑ Hussain Randathani, Makhdumum Ponnaniyum, Ponnani, 2010, p. 6 ↑ K.V. Krishna Iyyer - The Zamorins of Calicut, University of Calicut, 1999 (1938) ↑ Dr.k.k.n kurup.
No:4347 Calicut university, 2000.
P58 ↑ C. Gopalan Nair, 'Malayalathile Mappilamar', reproduced, T. Abdul Aziz in Chandrika Weekly, 1994 July 23 p ↑ Murkot Ramunny Ezhimala: The Abode of the Naval Academy  4.11rise of admiral kunjali marakkar and his naval exploits   p 39.
A.P Mappila Muslims of Kerala Trivandrum, (1989) P.48 ↑ K.K.N.Kurup K.M.Mathew, Native Resistance against rhe Ponuguese-The Saga of Kunjali Marakkars(Calicut: Calicut University, 2000), pp. 55-56.
↑ O.K. Nambiar,The Kunjalis, Admirals of Calicut , p.45
മമ്മി (ഡെസേർട്ട്) ഇംഗ്ലീഷ് വിലാസം https://ml.wikipedia.org/wiki/M%C3%A4mmi Mämmi with cream and sugar
മമ്മി എന്നറിയപ്പെടുന്ന സ്വീഡിഷ് മെമ്മ, പരമ്പരാഗത ഫിന്നിഷ് ഈസ്റ്റർ ഡെസേർട്ട് ആണ്.
തയ്യാറാക്കാൻ വെള്ളം, റൈ മാവ്, ബാർലി പൊടി, ഉപ്പ്, ഉണക്കി പൊടിച്ച ഓറഞ്ച് അല്ലി എന്നിവയുപയോഗിക്കുന്നു.
ഈ മിശ്രിതം പിന്നീട് മെയ്ലാർഡ് പ്രവർത്തനത്തിനായി സജ്ജീകരിക്കുന്നതുവരെ അടുപ്പത്തുവെച്ചു ചുട്ടുപഴുപ്പിക്കുന്നതിനു മുമ്പ് ഒരു സ്വാഭാവിക മധുര പ്രക്രിയയിലൂടെ പോകാൻ അനുവദിക്കുന്നു.
തയ്യാറാക്കൽ പ്രക്രിയ മണിക്കൂറുകളെടുക്കും.
ബേക്കിംഗ് ചെയ്തതിനുശേഷം മമ്മി ഭക്ഷണത്തിന് തയ്യാറായിക്കഴിഞ്ഞ് മൂന്നു മുതൽ നാലു ദിവസം വരെ ശീതീകരിച്ച് സൂക്ഷിക്കുന്നു.
ഇതും കാണുക List of desserts Samanu അവലംബം ബാഹ്യ ലിങ്കുകൾ Wikimedia Commons has media related to Mämmi .
Nutrition of Mämmi (with malt), Sweetened Malt Porridge, Finnish Easter Pudding Mämmi Maestro.
Ahmed Ladarsi is an expert on a Finnish "delicacy" Mämmi at Easter
മമ്പുറം സയ്യിദ് അലവി തങ്ങൾ മമ്പുറം തങ്ങളുടെ മാളിക
പതിനെട്ടാം നൂറ്റാണ്ടിൽ കേരളത്തിലെ മുസ്‌ലിം ആത്മീയ നേതാവും സ്വാതന്ത്ര്യസമരസേനാനിയായിരുന്നു സയ്യിദ് അലവി തങ്ങൾ .
മുഴുവൻപേര് സയ്യിദ് അലവി മൗലദ്ദവീല തങ്ങൾ.
മമ്പുറം തങ്ങൾ ഒന്നാമൻ എന്ന പേരിലാണ് പരക്കെ അറിയപ്പെടുന്നത്.
ഇദ്ദേഹം സൂഫികളിലെ അത്യുന്നത സ്ഥാനക്കാരനായ ഖുതുബ് ആയിരുന്നുവെന്നു വിശ്വസിക്കപ്പെടുന്നു.
ക്രിസ്തുവർഷം 1753 (ഹിജ്റ വർഷം 1166) ൽ യമനിലെ ഹള്റൽമൗത്തിലെ തരീമിലായിരുന്നു സയ്യിദ് അലവി തങ്ങളുടെ ജനനം.
പിതാവ്: മുഹമ്മദുബ്നു സഹ്ൽ മൗലദവീല.
മാതാവ്:ഫാത്വിമ ജിഫ്‌രി.
സയ്യിദലവിയുടെ ചെറുപ്രായത്തിൽ തന്നെ മാതാപിതാക്കൾ മരണപ്പെട്ടതിനാൽ മാതൃസഹോദരി ഹമീദയുടെ സം‌രക്ഷണത്തിലാണ്‌ അദ്ദേഹം വളർന്നത്.
ബാല്യത്തിലെ ഖുർആൻ ഹൃദ്യസ്ഥമാക്കി, ഖാദിരിയ്യ ബാ അലവിയ്യ ആത്മീയ സരണി സ്വീകരിച്ചു, യുവത്വത്തിലെ ആധ്യാത്മിക മേഖലകൾ കീഴടക്കുകയും, പതിനേഴ് വയസ്സു പൂർത്തിയാകുന്നതിനു മുമ്പ് തന്നെ ഇസ്‌ലാമിക വിജ്ഞാനത്തിൽ അവഗാഹം നേടുകയുമുണ്ടായി.
17-ആം വയസ്സിൽ  കപ്പൽ മാർഗ്ഗം കാലികുത്തിലേക്ക് ( കോഴിക്കോട് രാജ്യം ) വന്നു.
മാതുലനായിരുന്ന കോഴിക്കോട്ടെ ശൈഖ് ജിഫ്‌രി യുടെ ക്ഷണമനുസരിച്ചായിരുന്നു ഈ യാത്ര എന്ന് പറയപ്പെടുന്നു.
സയ്യിദ് ജിഫ്രിയെ സന്ദർശിച്ചു പിറ്റേ നാൾ മറ്റൊരു അമ്മാവനായിരുന്ന സൂഫി മതപണ്ഡിതൻ ഹസ്സൻ ജിഫ്രിയുടെ മമ്പുറത്തുള്ള മസാർ (സ്മൃതി കുടീരം) സന്ദർശനം നടത്തുകയും ഹസ്സൻ ജിഫ്രിയുടെ ഒസ്യത് പ്രകാരം വീടും, സാവിയയും ഏറ്റെടുക്കുകയും ഹസ്സൻ ജിഫ്രിയുടെ മകൾ ഫാത്തിമയെ കല്യാണം കഴിച്ച് അവിടെ സ്ഥിരതാമസമാക്കുകയും ചെയ്തു.
അവിടുത്തെ ചെറിയ പള്ളി കേന്ദ്രീകരിച്ചാണ്‌ അദ്ദേഹത്തിന്റെ രാഷ്ട്രീയ ,സാമൂഹിക ,സംസ്കരണ പ്രവർത്തനങ്ങൾ നടന്നത്.
ഏറനാട്ടിൽ ഇസ്ലാമിക മതപ്രചാരണം ശക്തമാക്കിയ സൂഫിയായിരുന്നു അലവി.
ഏറനാട്ടിലെ സൂഫിവര്യനായ അറബി തങ്ങൾളുടെ വഴിയേ ആയിരുന്നു മമ്പുറം സയ്യിദ് അലവിയുടെ സഞ്ചാരം.
ഉൾ നാടുകളിലേക്ക് ഇസ്ലാം പ്രചരിപ്പിക്കാനായി യാത്രകൾ നടത്തിയ അലവിയുടെ കാലത്താണ് ഏറനാട് , വള്ളുവനാട് ദേശങ്ങളിൽ അതിവേഗം ഇസ്ലാം വലിയ തോതിൽ പ്രചുരപ്രാചാര്യം നേടിയത്.
കറാമത്ത് എന്ന പേരിലുള്ള ഒട്ടേറെ അത്ഭുത സിദ്ധികൾ പ്രവർത്തിക്കുന്ന ദിവ്യനായി പെട്ടെന്ന് തന്നെ ഇദ്ദേഹം അറിയപ്പെടുകയും ജാതി മത ഭേദമന്യേ ജനങ്ങൾ ആദരിക്കുന്ന മാഹാനായി മാറുകയുമുണ്ടായി.
മത പരിഗണനകൾ കൂടാതെ ജനങ്ങളുമായി സൗഹാർദ്ദ അന്തരീക്ഷം നില നിർത്തിയ സിദ്ധനായിരുന്നു മമ്പുറം സയ്യിദ് അലവി.
എല്ലാ സൂഫികളെയുമെന്ന പോലെ പ്രാദേശിക അന്തരീക്ഷം ഇസ്ലാമിക ആചാരങ്ങളിലേക്ക് സന്നിവേശിപ്പിക്കുക എന്നല്ലാതെ അറേബ്യൻ  അന്തരീക്ഷം പ്രാദേശികതയ്ക്ക് മുകളിൽ അടിച്ചേൽപ്പിക്കാൻ അദ്ദേഹം തുനിഞ്ഞിരുന്നില്ല.
മുസ്ലിങ്ങൾക്കിടയിൽ വിശുദ്ധ പദവിയായിരുന്നു അലവിക്ക് ഉണ്ടായിരുന്നത്.
പ്രായഭേദമന്യേ മാപ്പിളമാർ ഇദ്ദേഹത്തെ ബഹുമാനിച്ചിരുന്നു.
സയ്യിദ് അലവി പുണ്യ വ്യക്തിത്വമാണെന്നും അത്ഭുതങ്ങൾ കാട്ടാൻ കഴിവുള്ളവനാണെന്നും മാപ്പിളമാർ പരക്കെ വിശ്വസിച്ചിരുന്നു.
മുസ്ലിങ്ങൾക്ക് പുറമെ കീഴാള ജനവിഭാഗങ്ങളും രക്ഷകനെന്ന പോൽ സയ്യിദ് അലവിയോട് ബഹുമാനം കാട്ടിയിരുന്നു.
അധഃകൃത വർഗ്ഗങ്ങളോട് അനുഭാവ പൂർണ്ണമായ പെരുമാറ്റമായിരുന്നു അലവിയുടേത് അവരെ അകറ്റി നിർത്തിയിരുന്നില്ല, ആഹാരം നൽകുകയും കാര്യങ്ങൾ ചോദിച്ചറിഞ്ഞു സഹായിക്കുകയും ചെയ്തിരുന്നു.
അലവിയാൽ നിർമ്മിക്കപ്പെട്ട കൊടിഞ്ഞിപള്ളി പരിസരത്ത് കീഴാള ജാതികളിൽ പെട്ട മണ്ണാൻ, ആശാരി, കല്ലാശാരി, കൊല്ലൻ എന്നീ വിഭാഗങ്ങൾക്ക് കുടിയാവകാശം നൽകുകയും കൊടിഞ്ഞി പള്ളിയിലെ ആണ്ട്, മൗലൂദുകൾ പോലുള്ള   ചടങ്ങുകള്ക്ക് ലഭിക്കുന്ന നേർച്ച ഭക്ഷണത്തിലെ ഒരു വിഹിതം ഇത്തരം കുടുംബങ്ങൾക്കായി നീക്കി വെക്കുകയും ചെയ്തിരുന്നു.
മുന്നിയൂർ കളിയാട്ട മഹോത്സവം സയ്യിദ് അലവിയോടുള്ള അവരുടെ ബന്ധം വെളിവാക്കുന്ന ഉത്സവമാണ്.
ബ്രാഹ്മണ നായർ പ്രമാണിമാരുൾപ്പെടെ  ഹൈന്ദവ ജനവിഭാഗവുമായും ആത്മബന്ധം അലവി നില നിർത്തിയിരുന്നു.
അദ്ദേഹത്തിൻറെ കാര്യസ്ഥൻ കോന്തുണ്ണി നായർ ആയിരുന്നു.
നിർമ്മാണ ജോലികൾക്ക് മേൽനോട്ടം വഹിച്ചിരുന്നത് കോമൻ കുറുപ്പ് ആയിരുന്നു.
ഇപ്രകാരം വിശുദ്ധനെന്ന പദവി നൽകി ഹൈന്ദവപ്രമുഖരും അലവിയെ ബഹുമാനിച്ചിരുന്നു.
പല നമ്പൂതിരി, നായർ വിഭാഗങ്ങളുടെയും കല്യാണ നിശ്ചയമുൾപ്പെടെയുള്ള സത്കർമ്മങ്ങളിൽ  സ്ഥിര ക്ഷണിതാവായിരുന്നു ഇദ്ദേഹം.
സാമ്രാജ്യത്വ  വിരുദ്ധത
ബ്രിട്ടീഷ് സാമ്രാജ്യം ഏഷ്യൻ രാജ്യങ്ങളിൽ നടത്തുന്ന കടന്നു കയറ്റത്തിനും അക്രമങ്ങൾക്കുമെതിരെ ശബ്ദമുയർത്തിയ വിപ്ലവകാരിയായിരുന്നു സയ്യിദ് അലവി തങ്ങൾ.
മലബാർ ബ്രിട്ടീഷ് രാജിന്റെ ഭാഗമാവുകയും ജന്മികളോട് ചേർന്ന് വലിയ തോതിൽ ചുങ്കവും അടിച്ചമർത്തലുകളും ബ്രിട്ടീഷ് സർക്കാർ ഭരണ രീതികളായി സ്വീകരിക്കുവാനും ആരംഭിച്ചതോടെ മുസ്‌ലിംകൾക്കിടയിൽ ബ്രിട്ടീഷ് സാമ്രാജ്യത്വത്തെ കുറിച്ച് ഉത്ബോധിപ്പിക്കുവാനും,ബ്രിട്ടീഷ് വിരുദ്ധവികാരം വളർത്തിയെടുക്കുന്നതിനും ഇദ്ദേഹം നിസ്സാരമല്ലാത്ത സംഭാവന നൽകി.
മമ്പുറം സയ്യിദ് അലവിയുടെ നേതൃത്വത്തിൽ നടക്കുന്ന കൊളോണിയൽ വിരുദ്ധ പ്രവർത്തനങ്ങളും അലവിയുടെ ശിഷ്യന്മാർ നടത്തുന്ന പോരാട്ടങ്ങളും ബ്രിട്ടീഷ് അധികാരികളെ വലച്ചിരുന്നു.
സർക്കാരിനെതിരെ  യുദ്ധം നയിക്കാൻ മാപ്പിളമാരെ പ്രേരിപ്പിക്കുന്നു, യുദ്ധത്തിനായി  ആവേശം ജനിപ്പിക്കുന്ന  ഭാഷണങ്ങൾ നടത്തുന്നു, വേദ വചനങ്ങൾ ഉദ്ധരിക്കുന്നു, ബ്രിട്ടീഷ് വിരുദ്ധ ലഹളകൾ ആരംഭിക്കുന്നതിനു മുൻപ് കലാപകാരികൾ തറമ്മൽ സമാധിപീഠവും, മമ്പുറം അലവിയെയും സന്ദർശിക്കുന്നു, കരം ചുംബിച്ചു  ആശീർവാദം തേടുന്നു, യോദ്ധാക്കളെ അലവി അനുഗ്രഹിക്കുന്നു, യുദ്ധത്തിന് വേണ്ടി ജപിച്ച ഏലസ്സും, തകിടും നൽകുന്നു, യുദ്ധത്തിന് മുൻപ് പോരാളികളെ ഒരുമിച്ചു കൂട്ടി ദിക്ർ ആലാപനം സംഘടിപ്പിക്കുന്നു.
തറമ്മൽ ജാറം , നടുവിൽ ജാറം എന്നിവിടങ്ങളിൽ പ്രാർത്ഥന നടത്തുന്നു, രക്തസാക്ഷികളായ ധീര ദേശാഭിമാനികളെ ആദരിച്ച് നേർച്ച പോലുള്ള ബഹുമാനങ്ങൾ സംഘടിപ്പിക്കാൻ ശ്രമിക്കുന്നു.
എന്നിങ്ങനെ ഒട്ടനേകം കുറ്റാരോപണങ്ങൾ പല ഘട്ടങ്ങളിലായി സയ്യിദ് അലവിയുടെ മേൽ ബ്രിട്ടീഷ് ഉദ്യോഗസ്ഥർ ചാർത്തിയിട്ടുണ്ട്.
ആദ്യ ഘട്ടത്തിൽ ഭാഷണങ്ങളാലും രണ്ടാം ഘട്ടത്തിൽ പോരാട്ടങ്ങളാലും അദ്ദേഹം ബ്രിട്ടീഷ് മേധാവിത്വത്തിനെതിരെ നിലകൊണ്ടു.
ബ്രിട്ടീഷ് വിരുദ്ധ പോരാളി മുരീദ് ചെമ്പൻ പോക്കറെ കൊന്ന് മൃതദേഹം വിരൂപമാക്കി അലവി തങ്ങൾക്ക് കാണാനായി പള്ളിയുടെ അടുത്തുള്ള ഒരു മരത്തില് സൈന്യം കെട്ടിതൂക്കി.
കൊളോണിയലിസത്തിനെതിരെ ഉദ്ബോധനങ്ങളിൽ നിന്നും പരസ്യമായ പോരാട്ടത്തിലേക്ക് തങ്ങളെ നയിച്ചത് ഈ സംഭവമാണെന്ന് വിലയിരുത്തുന്നു.
ഇതിനെ തുടർന്നാണ് ബ്രിട്ടീഷുകാർക്കെതിരെ പോരാട്ടത്തിന് ആഹ്വാനം ചെയ്ത് സൈഫുൽ ബത്താർ എന്ന കൃതി ഇദ്ദേഹം രചിക്കുന്നത്.
മുട്ടിച്ചിറ ലഹള ചേരൂർ ലഹള എന്നീ ബ്രിട്ടീഷ് വിരുദ്ധ കലാപങ്ങൾക്ക് നേതൃത്വം നൽകിയത് അലവിയാണെന്നു സർക്കാർ വിശ്വസിച്ചിരുന്നു.
1801-02, 1817, 1841-43 എന്നി കാലയളവുകളിൽ സയ്യിദ് അലവിയെ അറസ്റ്റു ചെയ്യാൻ അധികാരികൾ തീരുമാനിച്ചിരുന്നെങ്കിലും സമരം ഭയന്ന് തീരുമാനങ്ങൾ മാറ്റിവെയ്ക്കുകയായിരുന്നു.
1817 ഇൽ കളക്ടർ ജെയിംസ് വോഗൻ കീഴടങ്ങാനുള്ള കൽപ്പന പുറപ്പെടുവിച്ചപ്പോൾ സായുധരായ ഒരു സംഘം ആളുകളോടൊപ്പം കോഴിക്കോട് കളക്ടർ ഓഫീസിലേക്കെത്തിയ സയ്യിദ് ഞാൻ ഒരിക്കലും സ്വമേധയാ നിങ്ങൾക്ക് മുന്നിൽ തലകുനിക്കില്ല വേണമെങ്കിൽ ബലമായി നടപ്പാക്കാം എന്നറിയിച്ചപ്പോൾ കളക്ടർ ജെയിംസ് ആദരവ് നൽകി അലവിയോട് സംസാരിക്കുകയും തിരിച്ചു പോകാൻ അനുവദിക്കുകയുമാണുണ്ടായത്.
ഇക്കാര്യങ്ങൾ വിശദീകരിച്ചു കളക്ടർ ഗവർണ്ണർക്ക് സമർപ്പിച്ച റിപ്പോർട്ടിൽ 'മലബാറിലെ വലിപ്പ ചെറുപ്പമില്ലാതെ ആബാലവൃദ്ധം ജനങ്ങൾ അലവിയെ ദിവ്യനായും മഹാത്മാവായും കരുതി പോരുന്നുണ്ടെന്നും അറസ്റ്റു പോലുള്ള നടപടികൾ വ്യാപകമായ സർക്കാർ വിരുദ്ധ സമരങ്ങൾ ക്ഷണിച്ചു വരുത്തുമെന്നും വിവരിക്കുന്നു'.
ഖാദിരിയ്യാ ബാ അലവി അടക്കം നിരവധി സരണികളിലെ മുർഷിദും, മുറബ്ബിയും, മാഷായിഖും,ഖലീഫയു(വഴികാട്ടിയും,ആചാര്യനും,  നേതാവു)മായിരുന്നു മമ്പുറം തങ്ങൾ.
സൂഫികളിലെ സ്ഥാനശ്രേണിയിലെ അത്യുന്നത പദവിയായ ഖുഥുബ് ആയിരുന്നു അദ്ദേഹമെന്നാണ് കരുതപ്പെടുന്നത്.
ലോകമൊട്ടുക്കുമുള്ള സൂഫികൾ ഖുതുബു സമാൻ എന്നായിരുന്നു അലവിയെ വിശേഷിപ്പിച്ചിരുന്നത് ഉമർ ഖാളി , ബൈത്താൻ മുസ്ലിയാർ , അവുക്കോയ മുസ്ലിയാർ , ഖുസയ്യ് ഹാജി , മകൻ ഫസൽ പുക്കോയ തങ്ങൾ , അബ്ദുൽ ഖാദിർ അഹ്ദൽ തങ്ങൾ ,മുഹമ്മദ് ഹാരിസ് തുറാബ് തങ്ങൾ, ഖാളി മുഹ്യുദ്ദീൻ ഇബ്നു അബ്ദുസലാം തുടങ്ങി പ്രശസ്തരായ നിരവധി ശിഷ്യന്മാരുണ്ട്.
പത്തൊമ്പതാം നൂറ്റാണ്ടിന്റെ തുടക്കത്തിൽ ബ്രിട്ടീഷ് സർക്കാരിനെതിരെ പോരാട്ടം നയിച്ച ഉണ്ണിമൂസ , ചെമ്പൻ പോക്കർ , അത്തൻ കുരിക്കൾ , ഐദ്രോസ്കുട്ടി , പുലത്ത് ചേക്കുമൂപ്പൻ എന്നിങ്ങനെയുള്ള ബ്രിട്ടീഷ് വിരുദ്ധ പോരാളികൾ മമ്പുറം സയ്യിദ് അലവിയിലൂടെയും, ശിഷ്യന്മാരിലൂടെയും ഥരീഖത്ത് സ്വീകരിച്ചവരാണ്.
ഏറനാട്, വള്ളുവനാട്, ഭാഗങ്ങളിലെ മാപ്പിളമാരിലേറെയും സയ്യിദ് അലവിയുടെ ആത്മീയ ശിക്ഷണത്തിൽ കഴിഞ്ഞവരായിരുന്നു .
ഹസ്സൻ ജിഫ്രിയുടെ മകൾ ഫാത്തിമ ജിഫ്രി, അവരുടെ ശേഷം പൊൻമുണ്ടയിലെ ആയിഷ ബീവി ,ആയിഷ ബീവിയുടെ മരണ ശേഷം കൊയിലാണ്ടി സയ്യിദ് അബൂബക്കർ മദനിയുടെ പുത്രി ഫാത്തിമയെയും അവർ മരണപ്പെട്ടതിനെ തുടർന്ന് ഇൻഡോനേഷ്യൻ വംശജ സാലിഹ ടിമോറിനെയും സയ്യിദ് അലവി വിവാഹം ചെയ്തിട്ടുണ്ട്.
ഫാത്തിമ ജിഫ്രിയിൽ ജനിച്ച ശരീഫ കുഞ്ഞുബീവി, ആയിഷയിൽ ജനിച്ച ഫാത്തിമ ബീവി, അമ്പാക്കന്റകത്ത് ഫാത്തിമയിൽ ജനിച്ച സയ്യിദ് ഫസൽ തങ്ങൾ എന്നിവരാണ് അലവിയുടെ സന്താനങ്ങൾ.
സാമൂഹിക പരിഷ്കർത്താവും ബ്രിട്ടീഷ് വിരുദ്ധസമരനേതാവുമായ സയ്യിദ് ഫസലിനെ ബ്രിട്ടീഷുകാർ പിന്നീട് നാടുകടത്തി കൃതി
ബ്രിട്ടീഷ് കൊളോണിയലിസത്തിനെതിരെ അറബി ഭാഷയിലെഴുതിയ കൃതി സൈഫുൽ ബത്താർ ആണ് സയ്യിദ് അലവിയുടെ അമൂല്യ രചനയാണ് ഗണിക്കപ്പെടുന്നത്.
ഇതിനു പുറമെ കർമ്മ ശാസ്ത്ര പരമായും തസ്സവുഫ് സംബന്ധമായ രചനകളും സയ്യിദ് അലവി നടത്തിയിട്ടുണ്ടെന്ന് വിശ്വസിക്കപ്പെടുന്നു.
കവിത രചനയിലും തൽപരനായിരുന്നു സയ്യിദ്.
ജയിൽ വാസത്തിനിടെ ഉമർ ഖാളി അയച്ച കാവ്യ സന്ദേശത്തിനു മറുപടിയായി അലവി പാടിയ കവിത ശകലങ്ങൾ ചരിത്രത്തിൽ ഇന്നും നിറഞ്ഞു നിൽക്കുന്നു.
“ മയിൽ, കോഴി, കാക്ക, പരുന്ത് എന്നീ നാല് പറവകളെ
അവർ പറത്തിവിട്ടുകൊണ്ടിരിക്കുന്നു.
ഇംഗ്ലീഷുകാരുടെ വിടുതൽ വരേക്കും ഹൃദ്യസ്ഥമാക്കുക
ശുദ്ധാത്മാക്കളുടെ ആഹാരമാകുന്ന കിതാബുകൾ,  
നഫാഇശുദ്ദുറർ, അദ്കിയ, ജൗഹറത്തുത്തൗഹീദ്
എൻറെ സ്നേഹിതനായ അവുക്കോയ...
എൻറെ ഈ വരികൾ താങ്കളുടെ
പള്ളിയുടെ മിഹ്റാബിൽ എഴുതിവെക്കൂ...
ബ്രിട്ടീഷുകാരുടെ വിടവാങ്ങൽ, അതിനു ശേഷമോ
ഭൗതിക നിർമ്മിത വാദികളുടെ പെരുപ്പം.
സമ്പത്തെല്ലാം ജനങ്ങൾക്കിടയിൽ വിഭജിക്കുമെന്ന വാദം,
നടപ്പാക്കാൻ കഴിയാത്ത പൊള്ളവാദമല്ലാതെന്ത് !!
” അന്ത്യ വിശ്രമം
1844 -ൽ (1260 മുഹറം 7) ആണ് അദ്ദേഹത്തിന്റെ വിയോഗം സംഭവിക്കുന്നത്.
ചേരൂർ യുദ്ധത്തിനിടെ കാലിൽ സംഭവിച്ച മുറിവാണ് മരണ കാരണമെന്ന് വിശ്വസിക്കപ്പെടുന്നു.
മരണ ശേഷം ശിഷ്യൻ ഉമർ ഖാളി വിലാപ സ്തുതി ഗീതം രചിച്ചു.
മമ്പുറത്ത് ഹസ്സൻ ജിഫ്രിയുടെ ശവ കുടീരത്തിനരികിലാണ് സയ്യിദ് അലവിയെ കബറടക്കിയത്.
ഈ സ്ഥലം മമ്പുറം മഖാം എന്നറിയപ്പെടുന്നു.
കേരളത്തിലെ പ്രധാന തീർത്ഥാടന കേന്ദ്രങ്ങളിലൊന്നാണ് ഇത് .
ജാതിമതഭേദമന്യേ ജനങ്ങൾ ഇവിടേക്ക് സന്ദർശിക്കാറെത്താറുണ്ട്.
അധിനിവേശ വിരുദ്ധ പോരാളികളുടെ സംഗമ സ്ഥാനമായതിനാൽ 1850-കളിൽ മമ്പുറം മഖാം തകർക്കാനുള്ള നീക്കം ബ്രിട്ടീഷ് അധികാരികൾ നടത്തിയിരുന്നുവെങ്കിലും ഭവിഷ്യത്ത് ഭയന്ന് പിന്മാറുകയായിരുന്നു.
ഹസൻ ജിഫ്രിയുടെ സ്മരണയ്ക്ക് മമ്പുറം തങ്ങൾ ആരംഭിച്ച സ്വലാത്ത്‌ സദസ്സ്‌ എല്ലാ വ്യാഴാഴ്‌ചകളിലും ഇവിടം നടന്നു പോരുന്നു.
ഇതും കൂടി കാണുക സയ്യിദ് ഫസൽ തങ്ങൾ മലബാറിലെ സിയാറത്ത് യാത്ര നിരോധനം അവലംബം ↑ ↑ മദീന മുഫ്തിയായിരുന്ന ഉമറുല് ബര്റ് അൽ  മദനി രചിച്ച 'മൗലിദുൻ  ഫീ മനാഖിബി സയ്യിദ് അലവി അൽ മമ്പുറമീ(മിൻഹത്തുൽ  ഖവീ ബി മിദ്ഹത്തി സയ്യിദ് അലവി)   പേജ്: 5 ↑ പാങ്ങിൽ  അഹ്മദ് കുട്ടി മുസ്ലിയാർ  രചിച്ച 'അന്നഫ്ഹത്തുൽ  ജലീല' ↑ http://keralamuslimstudies.blogspot.in/2012/10/blog-post_20.html 1 2 [http//www.prabodhanam.net/html/issues/Pra_28.7.2007/hussain.pdf മമ്പുറം തങ്ങന്മാർ:സമരം പ്രത്യയശാസ്ത്രം]-കെ.
ടി. ഹുസൈൻ,പ്രബോധനം വാരിക 2007 ജൂലൈ 28 ↑ കേരളത്തിലെ പ്രവാചക കുടുംബങ്ങള് ഉല്ഭവം ചരിത്രം, മുജീബ് തങ്ങള് കൊന്നാര്, പേജ്: 78 ↑ .
C.N. Ahamed Maulavi and K.K Abdul Kareem.
mahatthaaya maappila paarambaryam.
op.cit.
, p. 176.
1 2 മാപ്പിള മുന്നേറ്റവും പരമ്പരാഗത ബുദ്ധിജീവികളും-ഡോ.
കെ.എൻ. പണിക്കർ (മുഖ്യധാര-2013 നവംബർ) ↑ മമ്പുറം തങ്ങന്മാർ:സമരം പ്രത്യയശാസ്ത്രം ↑ K.N. Panickar.
A~ainst Lord and State: Religion and Peasant uvrisings in hlalabar -1836-21.
1992, p.61.
↑ M. Gangadharan, 'Virudharum Vidheyarum, Mamburam Tangalmarude KalavumAkalavum,' Mathrubhumi Weekly- June 5,2005, book- 83, Vol.
14, p.29- ↑ Dr.KKN Kuruppu and Dr.PK Pocker (ed),Mamburam Sayyid Fazal PookkoyaThangal:adhinivesha virudha charithrathile nithya sanidhyam.
Thiruvanandapuram:Chinda Publishers,2012 ↑ മലബാറിലെ രത്നങ്ങള്, കെ.കെ. മുഹമ്മദ് അബ്ദുല് സത്താർ, പേജ് 368 ↑ Logan malabar manual vol 1.1,p 557 Malabar m Logan 558 , 59 ↑ മദ്രാസ് ഗവർനേറ്റ്, ഡിസ്ട്രിക് റെക്കോർഡ്-ലഭിച്ച എഴുത്തുകൾ - നിയമപാലനം- 1817 pp 435 -36 ↑ Anne Bang-Sufis and Scholars of the Sea, 1860-1925 ↑ കേരളത്തിലെ പ്രവാചക കുടുംബങ്ങള് ഉല്ഭവം ചരിത്രം, മുജീബ് തങ്ങള് കൊന്നാര്, പേജ്: 126, ↑ മലബാറിലെ രത്നങ്ങള്,മമ്പുറം സയ്യിദ് അലവി തങ്ങൾ , കെ.കെ മുഹമ്മദ് അബ്ദുല് സത്താർ, പേജ്: 37 ↑ ആംഗ്ലോ-മാപ്പിള യുദ്ധം,1921,എ.
കെ. കോടൂര്,പേജ്: 26 ↑ മലബാറിലെ രത്നങ്ങള്,  പേജ്: 28 ↑ സൈഫുൽ ബത്താർ-കെ.
ടി. ഹുസൈൻ -പ്രബോധനം വാരിക 2007 ആഗസ്റ്റ് 4 ↑ ↑ സൈഫുൽ ബത്താർ-കെ.
ടി. ഹുസൈൻ -പ്രബോധനം വാരിക 2007 ആഗസ്റ്റ് 4 ↑ നൂറ്റാണ്ട് പിന്നിടുമ്പോഴും ശ്രദ്ധേയമായി മമ്പുറം തങ്ങളുടെ കവിതകള്...
October 9, 2016 സുപ്രഭാതം ദിനപത്രം ↑ قطب الزمان سراج الارض سيدنا * من دار دنيا الى دار البقاء سرى
(ഖുതുബുസ്സമാനും ഭൂമിയുടെ വെളിച്ചവുമായ നമ്മുടെ നായകൻ ഈ ക്ഷണിക ലോകം വിട്ടു ശാശ്വത ലോകത്തേക്ക് യാത്രയായി).
-ഉമർ  ഖാളി -മർസിയത്ത് ↑ http://www.islamonweb.net/article/2015/06/45564/ ↑ ↑ dr kk kareem in  Kerala Muslim History Directory Part-2 page 395
മലയാളം ചുരുക്കെഴുത്ത്
മലയാളം ചുരുക്കെഴുത്ത് (ഷോർട്ട് ഹാന്റ്) ഒന്നിലധികം തരത്തിൽ ഉപയോഗിച്ചു വരുന്നു.
പണ്ടാല സ്റ്റൈൽ, സൈറോ സ്റ്റൈൽ, കില്റ്റ് സമ്പ്രദായം, ചാക്കോ സ്റ്റൈൽ, അരുൾ സ്റ്റൈൽ എന്നിങ്ങനെയാണിവ.
കേരള നിയമ സഭയിലും തിരുവനന്തപുരം നഗരസഭയിലും റിപ്പോർട്ടിംഗിനു ഉപയേഗപ്പെടുത്തിയിരുന്ന ചുരുക്കെഴുത്തു രീതിയാണ് പണ്ടാല സ്റ്റൈൽ.
എൻ.എസ്. പണ്ടാലയാണ് ഇത് ആവിഷ്കരിച്ചത്.
കെ.ജി.ടി.ഇ പരീക്ഷക്ക് അംഗീകരിക്കപ്പെട്ട മലയാളം ചുരുക്കെഴുത്ത് സമ്പ്രദായങ്ങളിലൊന്നാണിത്.
സൈറോ സ്റ്റൈൽ
ഒൻപതു നിയമങ്ങളടങ്ങിയ മലയാള ചുരുക്കെഴുത്തു സമ്പ്രദായമാണ് സൈറോ സ്റ്റൈൽ.
കില്റ്റ് സമ്പ്രദായം
പണ്ടാല സ്റ്റൈൽ ചുരുക്കെഴുത്തു സമ്പ്രദായത്തിന്റെ നവീന രൂപമാണ് കില്റ്റ് സമ്പ്രദായം.
അരുൾ സ്റ്റൈൽ
സർക്കാർ അംഗീകാരമുള്ള മലയാള ചുരുക്കെഴുത്തു സമ്പ്രദായങ്ങളിലൊന്നാണിത്.
തിരുവനന്തപുരം സ്വദേശിയായ അരുളപ്പൻ വികസിപ്പിച്ച ഇത് 1977 മുതൽ കെ.ജി.ടി.ഇ പരീക്ഷക്ക് ഉപയോഗിച്ചു വരുന്നു.
/Ref ↑ ↑ https://www.newindianexpress.com/cities/thiruvananthapuram/2010/jan/29/a-forgotten-inventor-165420.html
മലയാളം ഭാഷാ ദിനപത്രങ്ങളുടെ പട്ടിക
മലയാള ഭാഷയിൽ പ്രസിദ്ധീകരിക്കുന്ന് പ്രധാനപ്പെട്ട ദിനപത്രങ്ങളുടെ പട്ടികയാണിത്.
പ്രഭാത പത്രങ്ങളുടെ പട്ടിക കലാകൗമുദി ചന്ദ്രിക ദീപിക ദേശാഭിമാനി ഉദയ കേരളം ജന്മഭൂമി ജനയുഗം കേരളകൗമുദി മാധ്യമം മലയാളമനോരമ മംഗളം മാതൃഭൂമി സിറാജ് ദിനപത്രം സുപ്രഭാതം വർത്തമാനം വീക്ഷണം മെട്രോ വാർത്ത പ്രവാസി എക്സ്പ്രസ് കേരളഭൂഷണം സായാഹ്ന പത്രങ്ങളുടെ പട്ടിക ബിഗ് ന്യൂസ് ജനറൽ വേണാട് പത്രിക കേരളകൗമുദി ഫ്ലാഷ് രാഷ്ട്രദീപിക സായാഹ്നപത്രം മലബാർ വാർത്ത (കാസർഗോഡ്) ജന്മദേശം (കാസർഗോഡ്) സുദിനം (കണ്ണൂർ) കണ്ണൂർ മെട്രോ (കണ്ണൂർ) തൃശ്ശൂർ എക്സ്പ്രസ് തൽസമയം ലേറ്റസ്റ്റ്(കാസർഗോഡ്) മുക്താബ്(കണ്ണൂർ തളിപ്പറമ്പ്) തുറന്ന കത്ത് (പാലക്കാട്) കേരള വാർത്ത news kerala ഈവനിങ് കേരള ( കോഴിക്കോട് ) സായഹ്ന കൈരളി ( കൊച്ചി ) ഉത്തരദേശം കാസർഗോഡ് കാരവൽ കാസർഗോഡ് ടെലഗ്രാഫ് (തൃശ്ശൂർ) പ്രഹേളിക (തിരൂർ, മലപ്പുറം)
ഓൺലൈൻ പത്രങ്ങളുടെ പട്ടിക സിന്യൂസ് ലൈവ് മലയാള മനോരമ ദീപിക മാതൃഭൂമി ചാണക്യ ന്യൂസ് പ്രസിദ്ധീകരണം നിലച്ച മലയാളപത്രങ്ങൾ അൽ അമീൻ ഉദ്ബുദ്ധകേരളം എക്സ്പ്രസ് മലയാളപത്രം കേരളപത്രിക കേരളമിത്രം കേരളസഞ്ചാരി കേരളോപകാരി ജ്ഞാനനിക്ഷേപം ദീനബന്ധു പശ്ചിമതാരക പശ്ചിമോദയം പ്രതിഭാവം പ്രഭാതം ബാലശാസ്ത്രം മലയാളരാജ്യം മലയാളി രാജ്യസമാചാരം ലോകമാന്യൻ സത്യനാദകാഹളം സന്ദിഷ്ടവാദി സഹോദരൻ സുജനാനന്ദിനി സ്വദേശാഭിമാനി സ്വരാട് തേജസ് അവലംബം
മലയാളം ഫൗണ്ടേഷൻ
മുംബൈ ആസ്ഥാനമായി പ്രവർത്തിച്ചു വരുന്ന പ്രവാസി മലയാളികളുടെ സംഘടനയാണ് മലയാളം ഫൗണ്ടേഷൻ .
മലയാള ഭാഷയുടേയും, സംസ്‌കാരത്തിന്റേയും വളർച്ചയ്ക്കും പരിപോഷണത്തിനും വേണ്ടി, മറുനാടൻ മലയാളികൾക്കിടയിൽ മാതൃഭാഷയെക്കുറിച്ചുള്ള അഭിമാനം നിലനിർത്തുവാനും, അന്യ സംസ്ഥാനങ്ങളിൽ മലയാളികളായ മാതാപിതാക്കൾക്ക് ജനിച്ചു വളരുന്ന പുതിയ തലമുറയെ മലയാളത്തോട് കൂടുതൽ അടുപ്പിക്കാനുമായി മലയാളം ഫൗണ്ടേഷൻ പ്രവർത്തിച്ചു വരുന്നു.
കവിത, നാടകപ്രവർത്തനം, പത്രപ്രവർത്തനം, സാഹിത്യം, പൊതുകാര്യം, സംഘടനാ പ്രവർത്തനം എന്നീ രംഗങ്ങളിലെ മികവിന് പുരസ്‌കാരങ്ങൾ നൽകുന്ന മലയാളം ഫൗണ്ടേഷന്റെ 2011 വർഷത്തേക്കുള്ള പ്രഥമ പുരസ്‌കാര സമർപ്പണം 2012 ഓഗസ്റ്റ് 19-ാം തിയതി തൃശ്ശൂരിൽ വച്ചു നടന്നു.
കവിത, നാടകപ്രവർത്തനം എന്നീ രംഗങ്ങളിലെ മികവിന് നാണപ്പൻ മഞ്ഞപ്രയും, സാഹിത്യം, പൊതുകാര്യം, സംഘടനാ പ്രവർത്തനങ്ങൾ എന്നീ രംഗങ്ങളിലെ മികവിന് ഗിരിജാ വല്ലഭനും, പത്രപ്രവർത്തന രംഗത്തെ മികവിന് കാട്ടൂർ മുരളിയും, ചെറിയ പ്രസിദ്ധീകരണം വഴിയുള്ള മാധ്യമ പ്രവർത്തനത്തിന് സി.എസ്. പണിക്കരും, കേരളത്തിനു വെളിയിൽ നിന്നുള്ള പുസ്തക പ്രസാധനത്തിൽ, മുംബൈയിൽ നിന്നും 86-ലധികം മലയാള പുസ്തകങ്ങൾ പ്രസിദ്ധീകരിച്ച മുണ്ടൂർ രാജനും, ആദ്യ സിനിമയ്ക്കുള്ള സംവിധാന മികവിന് അരവിന്ദൻ നെല്ലുവായ് എന്നിവരാണ് പ്രഥമപുരസ്‌കാര ജേതാക്കൾ.
മലയാളം ഫൗണ്ടേഷന്റെ ഔദ്യോഗിക വെബ് സൈറ്റ് നിർമ്മിച്ച് പരിപാലിച്ചു വരുന്നത്, പെൺകുട്ടികളുടെ വിഭാഗത്തിൽ ലോകത്തിലെ ഏറ്റവും പ്രായം കുറഞ്ഞ വെബ് ഡിസൈനറായ, കോഴിക്കോട് സ്വദേശിനിയായ ശ്രീലക്ഷ്മി സുരേഷാണ്.
തൃശ്ശൂർ സാഹിത്യ അക്കാദമി ഹാളിൽ നടന്ന അവാർഡ് ദാന ചടങ്ങ്‌ ശ്രീലക്ഷ്മി സുരേഷിന്റെ വെബ് സൈറ്റ്‌ ഏറ്റവും പ്രായം കുറഞ്ഞ വെബ് ഡിസൈനർ
മലയാളം ബ്രിട്ടാനിക്ക ഇംഗ്ലീഷ് വിലാസം https://ml.wikipedia.org/wiki/Malayalam_Britannica
കേരളത്തിലെ പ്രസാധന രംഗത്ത് നാഴികക്കല്ലായ മലയാളം എൻസൈക്ലോപീഡിയ എന്ന വിജ്ഞാനകോശത്തിന്റെ പ്രചാരം സിദ്ധിച്ച പേര്.
ബ്രിട്ടാനിക്കയുടെ ഇൻഡ്യാ ഓഫീസും കോട്ടയത്തെ ഡി സി ബുക്സും ചേർന്ന് 2003-ൽ പ്രസിദ്ധീകരിച്ച ഇതിനു മൂന്നു വാല്യങ്ങളുണ്ട്.
ഫെഡറേഷൻ ഓഫ് ഇൻഡ്യൻ പബ്ലിഷേർസിന്റെ 2004-ലെ മികച്ച പുസ്തക നിർമ്മിതിക്കുള്ള അവാർഡ് ഈ പുസ്തകത്തിനു ലഭിക്കുകയുണ്ടായി .
മലയാളത്തിലെ പുസ്തക പ്രസാധക രംഗത്ത് വലിയൊരു കാൽവെപ്പ് എന്ന നിലയിലായിരുന്നു ഇതിന്റെ പ്രസാധനം.
എൻസൈക്ലോപീഡിയ ബ്രിട്ടാനിക്ക എന്ന ലോകപ്രശസ്ത സ്ഥാപനം കേരളത്തിലെ ഒരു പ്രസാധന സ്ഥാപനമായ ഡി സി ബുക്സുമായി ചേർന്ന് മലയാളത്തിൽ വിപുലമായ റെഫെറെൻസു ഗ്രന്ഥം ചമയ്ക്കുക എന്നത് ചരിത്ര സംഭവമായിരുന്നു.
ഇത്രയും പരസ്യത്തോടെയും പ്രചാരണത്തോടെയും മറ്റൊരു പ്രസിദ്ധീകരണവും മലയാളത്തിൽ ഉണ്ടായിരിക്കാൻ ഇടയില്ല.
പുസ്തകം പുറത്തിറങ്ങുന്നതിനു മുൻപ് ഒരു വർഷത്തിലധികം കാലം ഇതിന്റെ പരസ്യം പ്രധാന വർത്തമാനപ്പത്രങ്ങളിലും ആനുകാലികങ്ങളിലും തുടർച്ചയായി വന്നിരുന്നു.
പ്രസിദ്ധീകരണത്തിനു മുൻപു ഇരുപതിനായിരത്തിലധികം പേർ പുസ്തകത്തിനു പണംകൊടുത്ത് രെജിസ്റ്റെർ ചെയ്തതായി പുസ്തകത്തിന്റെ ആമുഖത്തിൽ പറയുന്നു.
ഇത് മലയാളത്തിലെ പ്രസാധന രംഗത്ത് അസാധാരണമായ സംഭവമായിരുന്നു.
ഇന്ത്യൻ പ്രാദേശിക ഭാഷകളിലെ ആദ്യത്തെ ബ്രിട്ടാനിക്ക എൻസൈക്ലോപീഡിയ വിവർത്തനമായിരുന്നു ഇത്.
ഈ പുസ്തകത്തിന്റെ 22,000 കോപ്പികളോളം വിറ്റിട്ടുണ്ട്.
മൂന്നു വാല്യങ്ങളിലായി 3,000 പേജുകളോളം ഈ പുസ്തകത്തിൽ ഉണ്ട്.
കോട്ടയത്തെ ഉപഭോക്തൃ കോടതി ഈ പുസ്തകത്തിന്റെ വില്പന നിരോധിച്ചു.
അജയ കുമാർ എന്ന കലാലയ അദ്ധ്യാപകൻ ഈ പുസ്തകത്തിൽ 3,000 തെറ്റുകളോളം കണ്ടെത്തിയതിനെ തുടർന്നായിരുന്നു ഇത്.
അന്യായ വാണിജ്യ തന്ത്രങ്ങൾ ഉപയോഗിക്കരുതെന്ന് കോടതി വിധിന്യായത്തിൽ പറഞ്ഞു.
എന്നാൽ പുസ്തകത്തിൽ നൂറോളം തെറ്റുകളേ ഉള്ളൂ എന്ന് രവി ഡി.സി. അവകാശപ്പെടുന്നു.
പുസ്തകത്തിന് ഡി സി ബുക്സിന്റെ ഉടമയായ രവി ഡി.സി.യും ബ്രിട്ടാനിക്കയുടെ ഇൻഡ്യാ ഓഫീസിന്റെ അന്നത്തെ ചുമതലക്കാരനായിരുന്ന ആലോക് വാധ്വയും ചേർന്ന് എഴുതിയ ആമുഖത്തിൽ ഇപ്രകാരം പറയുന്നു.
“ ബ്രിട്ടാനിക്കയുടെ ഉള്ളടക്കം ലോകഭാഷകളിൽ ആദ്യമായി തർജ്ജമ ചെയ്തു പ്രസിദ്ധീകരിക്കുന്നത് മലയാളത്തിലാണ്. ഓരോ മലയാളിക്കും അഭിമാനിക്കാവുന്ന യത്നമാണിതെന്നതിൽ ഞങ്ങൾക്കു ചാരിതാർത്ഥ്യമുണ്ട്. ”
ഈ വിധത്തിൽ പ്രസാധകർ അവകാശപ്പെടുന്നുണ്ടെങ്കിലും ഇതു വാസ്തവവിരുദ്ധമാണെന്ന കാര്യം ശ്രദ്ധേയമാണ്.
ബ്രിട്ടാനിക്കയുടെ ഉള്ളടക്കം വിവിധഭാഷകളിലേക്കു പരിഭാഷ ചെയ്യപ്പെട്ടിട്ടുണ്ടെന്ന് ബ്രിട്ടാനിക്ക എൻസൈക്ലോപിഡിയയിൽ തന്നെ പറയുന്നുണ്ട്.
പുസ്തകത്തിന്റെ ആമുഖത്തിൽ ഇത്രയും ഗുരുതരമായ ഒരു പ്രമാദം ഉള്ളത് പ്രസാധകർ ഒരിക്കലും വിശദീകരിക്കുകയുണ്ടായില്ല.
മലയാളത്തിലുണ്ടായ വിജ്ഞാനകോശങ്ങളിൽനിന്ന് ഏറെ വിഭിന്നമായ ഒരു ശൈലിയിലാണ് ഇതിലെ ലേഖനങ്ങൾ രചിച്ചിരിക്കുന്നത്.
വളരെയധികം ലേഖനങ്ങൾ നർമ്മശൈലിയിൽ എഴുതിയവയാണെന്ന് വായിക്കുന്നവർക്കു തോന്നാം.
ഉദാഹരണത്തിന് ക്രിക്കറ്റ് എന്ന ശീർഷകത്തിനു കീഴിൽ ഇങ്ങനെ കാണാം.
“ ഇത് നടുക്കായി രണ്ടു വിക്കറ്റുകൾ കുത്തിനിർത്തപ്പെട്ടതും, അവയെ ഓരോ ബാറ്റ്സ്മാനാൽ കാക്കപ്പെട്ടതും, വിശാലമായ ഒരു മൈതാനത്ത് കളിക്കപ്പെടുന്നതും ആയ ഒരു കളിയാണ്. -(പേജ് 557) ”
ചില ഉദാഹരണങ്ങളിൽ കാടുകയറുന്ന ഭാവനയോടെയാണ് ലേഖകർ വിഷയത്തെ സമീപിക്കുന്നത്.
ഉദാഹരണത്തിന് മുന്തിരിച്ചെടി എന്ന ലേഖനം.
“ പടർന്ന് കയറുവാൻ സഹായം ആവശ്യമുള്ളതും തണ്ടിൽനിന്നും ഉദ്ഭവിക്കുന്ന ചുരുൾവേരുകൾ ചുറ്റിപ്പിരിഞ്ഞ് വളർന്ന് കയറുന്നതും അല്ലെങ്കിൽ നിലത്ത് പടരുന്നതുമായ ഒരു ചെടി അല്ലെങ്കിൽ അതിന്റെ തണ്ട്. ബിറ്റർസ്വീറ്റ്, സാധാരണ മുന്തിരികൾ, ഹണിസക്കിൾസ്, ഐവി, ലിയാനാസ്, തണ്ണിമത്തൻ തുടങ്ങിയവ ഉദാഹരണങ്ങളിൽ പെടുന്നു. -(പേജ് 1730). ”
തണ്ണിമത്തൻ മുന്തിരിവള്ളിക്ക് ഉദാഹരണമാണെന്നു പറയുന്ന ഒരു റെഫെറെൻസ് ഗ്രന്ഥം മലയാളത്തിൽ എന്നല്ല മറ്റേതെങ്കിലും ഭാഷയിൽ കാണാനിടയില്ല.
നടപ്പാത എന്ന ശീർഷകത്തിനു താഴെക്കാണുന്നത് ഇങ്ങനെ.
“ ഒരു വഴി, നടപ്പാത, കളിസ്ഥലം, നടുമുറ്റം, ചന്ത മൈതാനം, വിമാനമിറക്കാൻ അടിയന്തരമായി ഉണ്ടാക്കിയ ഇടം എന്നിവയുടെ ഉറപ്പുള്ളതും പഴക്കം നില്ക്കുന്നതുമായ ഉപരിതലഭാഗം. -(പേജ് 1056) ”
വിമാനം “ സ്ഥിരമായിരിക്കുന്ന ചിറകുള്ളതും വായുവിനെക്കാൾ ഭാരമേറിയ സ്ക്രൂ‌പ്രൊപ്പല്ലറുകളോ അതിപ്രവേഗജെറ്റോകൊണ്ട് ചലിപ്പിക്കുന്നതും ചിറകുകകൾഭിമുഖമായി വായുവിന്റെ ചലനാത്മകമായ പ്രതികരണങ്ങൾ പിൻതാങ്ങപ്പെടുന്നതുമായ ആകാശയാനം. ”
“ മിക്കവിമാനങ്ങളും കരയിൽനിന്നു നിയന്ത്രിക്കാവുന്ന രീതിയിലാണ് രൂപകല്പന ചെയ്തിരിക്കുന്നത്. കടൽവിമാനങ്ങൾ ജലത്തിനടിയിൽ തൊടാവുന്ന രീതിയിലാണ് നിർമ്മിച്ചിരിക്കുന്നത്. -(പേജ് 2026) ”
പോള്നൈസ് എന്ന ശീർഷകത്തിനു കീഴിൽ ഇങ്ങനെ കാണാം.
“ 17-19 നൂറ്റാണ്ടു കാലത്ത് പലപ്പോഴും കോടതി പ്രവർത്തനത്തിന്റെ ആരംഭത്തിൽ നിർവ്വഹിച്ചിരുന്ന, ഡോട്ടഡ് റിഥം പലവുരു ഉപയോഗിച്ച് 3/4 ആവർത്തിക്കുന്ന പ്രൌഢമായ ആചാരനൃത്തം. ഒരു വീരയോദ്ധാവിന്റെ വിജയനൃത്തമായി ആരംഭമിട്ടിരിക്കാൻ ഇടയുള്ള ഇത് പോളണ്ടിലെ ന്യായാസനം ഒരു ഔപചാരിക നടപടിക്രമമായി സ്വീകരിച്ചു. (സു. എ.ഡി. 1573). ”
പോളണ്ടിലെ പോളനൈസ് എന്ന നൃത്തം രാജസഭയിൽ ആയിരുന്നു നടന്നത് എന്നതിനാൽ court എന്ന പദത്തിന് കോടതി എന്നു മാത്രമല്ല രാജസഭ എന്നുകൂടി അർത്ഥമുണ്ടെന്ന് അറിയാത്ത പരിഭാഷകന്റെ വിക്രിയ ആവാം ഇത് എന്നൂഹിക്കാവുന്നതാണ്.
എങ്കിലും 17-19 നൂറ്റാണ്ടു കാലത്തെ നൃത്തം സുമാർ 1573-ൽ നടക്കുന്നതെങ്ങനെ എന്നു വ്യക്തമല്ല.
പുസ്തകത്തിന്റെ ശരിയായ പേര് പത്രങ്ങളിലും ആനുകാലികങ്ങളിലും വന്ന പരസ്യങ്ങളിലോ ബ്രോഷറുകളിലോ ഒരിക്കലും കൊടുക്കുകയുണ്ടായില്ല എന്നതും ഈ പുസ്തകത്തിന്റെ സവിശേഷതയാണ്.
മലയാളം ബ്രിട്ടാനിക്ക എന്നാണ് പ്രസാധകർ ഇതു പ്രചരിപ്പിച്ചത്.
എന്നാൽ പുസ്തകത്തിന്റെ പേര് മലയാളം എൻസൈക്ലോപീഡിയ എന്നു മാത്രമാണ്.
അവാർഡു വിവരം അടങ്ങുന്ന വാർത്തയിലുള്ളതാവട്ടെ മലയാളം കൺസൈസ് എൻസൈക്ലോപീഡിയ എന്നാണ്.
മറ്റൊരു സവിശേഷത ഇത്രയും വിപുലമായ പ്രസാധന പദ്ധതിയായിട്ടും ഒരു നിരൂപണം പോലും ഇതിനെപ്പറ്റി ആനുകാലികങ്ങളിൽ പ്രസിദ്ധീകരിക്കപ്പെട്ടില്ലെന്നതാണ്.
അവലംബം ↑ The Hindu Business Line ↑ http://in.news.yahoo.com/040810/43/2fffq.html
മലയാളം കമ്യൂണിക്കേഷൻസ്
കൈരളി ടി.വി. , പീപ്പിൾ ടി.വി. , കൈരളി അറേബ്യ , വീ ടി.വി. എന്നീ മാധ്യമസ്ഥാപനങ്ങളുടെ മാതൃകമ്പനിയാണ് മലയാളം കമ്യൂണിക്കേഷൻസ് .
കേരള തലസ്ഥാനമായ തിരുവനന്തപുരം ആണ്  ഇതിൻറെ ആസ്ഥാനം.
മലയാളത്തിലെ  സിനിമാ താരമായ മമ്മൂട്ടിയാണ് മലയാളം കമ്യൂണിക്കേഷൻസിൻറെ ചെയർമാൻ.
മാധ്യമപ്രവർത്തകനായ ജോൺ ബ്രിട്ടാസാണ് എംഡി.
കേരളത്തിലെ ഇടതുപക്ഷ പ്രസ്ഥാനങ്ങളിൽ പ്രമുഖമായ കമ്യൂണിസ്റ്റ് പാർട്ടി ഓഫ് ഇന്ത്യ( മാർക്സിസ്റ്റ്) ന്റെ നേതൃത്വത്തിൽ ഒരു ടി വി ചാനൽ എന്ന ആശയം ഉടലെടുക്കുകയും ഇതിനായുള്ള ശ്രമങ്ങൾ ആരംഭിക്കുകയും ചെയ്തു.
പാർട്ടി പ്രവർത്തകരിൽ നിന്നും വ്യവസായികളിൽ നിന്നും ഓഹരികൾക്കായി നിക്ഷേപം സ്വീകരിച്ചാണ് ചാനൽ തുടങ്ങാനുള്ള മൂലധനം സമാഹരിച്ചത്.
രണ്ടായിരം ആഗസ്ത് പതിനേഴിനാണ് ( ചിങ്ങം ഒന്ന്) ചാനൽ പ്രവർത്തനം തുടങ്ങിയത്.
മലയാളം ക്യുറേറ്റർ ഓഫീസ്
മലയാളഭാഷയിലെ ആദ്യകാലകൃതികളിൽ ലഭ്യമായവ പരിശോധിച്ച് പ്രസിദ്ധീകരിയ്ക്കുക എന്ന ഉദ്ദേശത്തോടുകൂടി 1924 ൽ നിലവിൽ വന്നതാണ് മലയാളം ക്യുറേറ്റർ ഓഫീസ് .
ഈ സ്ഥാപനത്തിന്റെ ആദ്യ ക്യുറേറ്റർ ആയി അവരോധിയ്ക്കപ്പെട്ടത് മഹാകവി ഉള്ളൂർ ആയിരുന്നു.
ഭീമാ നദി ഇംഗ്ലീഷ് വിലാസം https://ml.wikipedia.org/wiki/Bhima_River